Pēteris Upītis (graafik)

Pēteris Upītis (27. september 1899 – 5. juuni 1989) oli läti graafik.

 Elulugu 
Sündis Ķeči vallas Nitaure kihelkonnas Riia kreisis. 1919. aastal lõpetas Valmiera gümnaasiumi, kunsti õppis ta Läti Kunstiakadeemias Rihards Zariņši juhendamisel graafikaosakonnas, mille lõpetas 1932. aastal. Ka oma esimese eksliibrise tegi Pēteris Upītis R. Zariņši soovitusel 1927. aastalhttp://www.nmkk.lv/Items/ItemViewForm.aspx?ID=480493. Näitustel hakkas oma teostega osalema alates 1928. aastast. Kuulus Läti kunsti- ja kirjandusrühmitusse Zaļā vārnahttp://www.makslasvesture.lv/index.php/1915_%E2%80%93_1940._g._M%C4%81kslas_biedr%C4%ABbas#Za.C4.BC.C4.81_V.C4.81rna.

Upītis töötas joonistamise ja kunstiajaloo õpetajana Riia koolides: 1929–1944 3. abikoolis, 1943–1944 1. gümnaasiumis, 1944–1945 Tukumsis. 1941. aastal oli kunstimuuseumi juures raamatukoguhoidja ja graafikakabineti haldaja. Pärast II maailmasõda töötas Läti Kunstiakadeemias: 1945. aastast oli kuni surmani seal graafika õppejõud, 1947. aastal sai lektoriks, 1963. aastast oli graafikakateedri professor ning aastail 1946–1967 osakonna dekaan. Tema õpilaste hulka kuuluvad puugravüürimeistrid Zigurds Zuze, Dainis Rozkalns, Otto Mednis jtReede,  6. oktoober 1989. 

Oli Läti NSV rahvakunstnikSirp ja Vasar, 1. oktoober 1982.

 Looming 
Pēteris Upītis viljeles peamiselt puugravüüri, millega hakkas tegelema alles 1938. aastal. Ta lõi hulgaliselt vabagraafilisi lehti ranna- ja maastikumotiividega, talumajade ja tuuleveskitega, ja on loonud mitu teost ka Saaremaa motiividel. Tema loomingu hulka kuulub ka arvukalt raamatuillustratsioone ja postkaardikujundusi. Upītise põhiline harrastusala oli eksliibris, neid on ta loonud 712 ja peaaegu eranditult puulõike- või puugravüüritehnikas, ja neist enam kui 24 Eesti raamatuomanikele, sealhulgas mälestusviidad Anton Hansen Tammsaare ja Richard Kaljo nimeleReede, nr. 40, 6 oktoober 1989. Tema teoseid iseloomustab järjekindel peen ja nüansirikas lõikemaneer läbitunnetatud laadis. Eksliibriseid on ta loonud ka linoollõikeshttp://art-exlibris.net/person/14.

Kunstniku teoseid on eksponeeritud umbes 500 näitusel nii kodu- kui ka välismaal, sh Portugalis, Soomes, Jugoslaavias, Taanis, Norras, Ungaris ja mujal. Pēteris Upītis osales korduvalt Euroopa ekslibristide kongressil. Tema perekonnale kuulub Läti suurim eksliibrisekogu üle 20 000 objektiga ja kõige arvukamalt on seal esindatud eesti eksliibrised. Kunstnik oli teinud tööd suure eksliibristeraamatu kallal, mis pidi ilmuma ta 90. sünnipäevaks, raamat 700 eksliibrisega illustratsioonidena ilmus 1989. aasta suvelhttps://www.vitber.lv/en/lot/10592.

2009. aastal toimus Riias Pēteris Upītise mälestusnäitus, kus oli eksponeeritud tema 80 graafilist lehte ja 40 eksliibrist, ja millega tähistati 110 aasta möödumist kunstniku sünnist ning 90 aasta möödumist tema esimeste graafikateoste ilmumisesthttp://www.delfi.lv/kultura/news/art/atklas-petera-upisa-darbu-izstadi-aizejosas-ainavas-meistars-grafika-un-ex-libris.d?id=27002009.

 Tunnustus 
 1970 – Punalipu orden
 1976 – Läti NSV rahvakunstnik
 1981 – orden "Austuse märk"

Auhinnad
 1977 – Vilniuse I eksliibrisebiennaali laureaat
 1979 – Vilniuse II eksliibrisebiennaali laureaat
 1981 – Vilniuse III eksliibrisebiennaali laureaat
 1982 – Tallinna VI graafikatriennaalil pälvis Eesti NSV põllumajandusministeeriumi preemia

 Viited 

 Kirjandus 
 Paul Ambur. Peteris Upitis als Exlibriskünstler. redigiert von Erich Aber Mitglied des Schwedischen Exlibris-Vereins. – Stockholm : Svenska Exlibrisföreningen, 1970. raamat Rahvusraamatukogus

 Välislingid 
 Pēteris Upītise töid Frederikshavni kunstimuuseumi eksliibrisekogus
 Neli vaadet 1989. aastal ilmunud eksliibristeraamatusse

Kategooria:Läti kunstnikud
Kategooria:Läti Kunstiakadeemia vilistlased
Kategooria:Sündinud 1899
Kategooria:Surnud 1989